Nr. L 96/72 De Europæiske Fællesskabers Tidende 12. 4. 90 KOMMISSIONENS FORORDNING (EØF) Nr. 951/90 af 11. april 1990 om undtagelse fra forordning (EØF) nr. 1589/87 om interventionsorganernes opkøb af smør ved licitation KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (FØF) nr. 804/68 af 27. juni 1968 om den fælles markedsordning for mælk og mejeriprodukter(!)), senest ændret ved forordning (EØF) nr. 3879/89 (?), særlig artikel 7a, stk. 1, første afsnit, og stk. 3, og- ud fra følgende betragtninger : Reglerne for interventionsorganernes opkøb af smør ved licitation er fastsat i Kommissionens forordning (EØF) nr. 1589/87 (?) ; i artikel 7, stk. 2, i nævnte forordning er det fastsat, at tilslagsmodtageren leverer smørret senest 14 dage efter udløbet af fristen for indgivelse af bud ; denne frist kan på grund af feriedage vise sig at være utilstræk- kelig- for den første licitation i april 1990 og den anden licitation i maj 1990; fristerne for smørleverancerne i forbindelse med de to ovennævnte licitationer bør derfor udskydes ; - de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Mælk og Mejeriprodukter — UDSTEDT FØLGENDE FORORDNING : Artikel 1 For de licitationer, hvor fristen for indgivelse af bud : udløber den anden tirsdag i april 1990 og den fjerde tirsdag i maj 1990, ændres fristen på fjorten dage som omhandlet i artikel 7, stk. 2, i forordning (EØF) nr. 1589/87 til en frist på enogtyve dage. Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 11. april 1990. () EFT nr. L 148 af 28. 6. 1968, s. 13. (3) EFT nr. L 378 af 27. 12. 1989, s; 1. () EFT nr. L 146 af 6. 6. 1987, s. 28. På Kommissionens- vegne Ray MAC SHARRY Medlem af Kommissionen